Shalom ja hyvää iltaa. Tässä TV7-uutiset Jerusalemista.
Olen Erin Viner ja tuuraan Jonathan Hesseniä. Uutisotsikoissa tänään: -
Israel lisää painetta terroriaineksia vastaan Juudeassa ja Samariassa.
Sadat osallistuivat terroriuhri Meir Tamarin hautajaisiin.
Israel iloitsee Unkarin aikomuksesta -
siirtää suurlähetystönsä Tel Avivista pääkaupunki Jerusalemiin.
IAEA jakoi kaksi salaiseksi luokiteltua Iran-raporttia -
ennen IAEA:n johtokunnan ensi viikon kokousta.
TV7 hankki raportit itselleen ja perehtyi niihin huolellisesti.
Sadat israelilaiset osallistuivat eilen Meir Tamarin hautajaisiin.
Tamari sai surmansa palestiinalaisterroristien tekemässä -
kammottavassa ampumaiskussa aiemmin tällä viikolla.
Sureva leski piti sydäntäsärkevän muistopuheen aviomiehelleen.
Meidän piti vanheta yhdessä, kasvattaa lapsemme yhdessä, -
ja saada lisääkin lapsia yhdessä.
Niin monia asioita.
Nyt olen yksin.
Vaikka Meir Tamarin ampuneet terroristit -
ovat yhä vapaalla jalalla, -
turvallisuuslähde vakuutti TV7:lle, että murhaajat saadaan kyllä kiinni.
IDF, Shin Bet ja rajapoliisin erikoisjoukot suorittivat -
osana operaatio Aallonmurtajaa mittavia terrorisminvastaisia toimia.
Kahden viime vuorokauden aikana -
Länsirannan Juudeassa ja Samariassa -
pidätettiin 27 terrorismista epäiltyä henkilöä.
IDF tiedotti, -
että Tulkaremin palestiinalaispakolais- leirillä tapahtui laukaustenvaihtoa, -
mutta Israelin joukoille ei sattunut henkilövahinkoja.
Muihin uutisiin. Israel ja Unkari ovat tehneet periaatesopimuksen -
Unkarin suurlähetystön siirtämisestä Israelin pääkaupunkiin Jerusalemiin.
Ulkoministeri Eli Cohen sai tiedon Unkarin päätöksestä -
ulkoministeri Peter Szijjartolta tapaamisessa Budapestissä.
Unkarin hallituslähteiden mukaan pääministeri Netanjahun ponnisteluilla
ja henkilökohtaisella suhteella Unkarin pääministeri Viktor Orbaniin -
oli vaikutusta asian etenemiseen.
Israelilaisviranomaisten saaman käsityksen mukaan -
suurlähetystö avataan Jerusalemissa vielä kuluvan vuoden aikana, -
kunhan sopiva rakennus on löytynyt. Tämänhetkisten arvioiden mukaan -
Unkari ilmoittanee asiasta virallisesti jonkin erikoistilaisuuden yhteydessä, -
jollainen olisi mm. Netanjahun ja Orbanin tapaaminen.
Ulkoministeri Cohen tapasi -
Unkarin presidentin Katalin Novakin Budapestissa.
Keski-Euroopan kiertueellaan Cohen vieraili Unkarin lisäksi -
Kroatiassa, Slovakiassa ja Itävallassa.
Unkarin ulkoministeri Szijjarto viittasi EU:n Israelin-vastaiseen asenteeseen-
ja vakuutti, -
että Israel voi luottaa Unkarin tukeen kansainvälisillä foorumeilla.
Ulkoministeri Cohen vastasi näin.
Unkari on seissyt Israelin rinnalla jo vuosia. Suhteiden vahvistamisella -
Keski-Euroopan Israel-myönteisiin maihin -
on strategista merkitystä.
Kiitän Unkarin ulkoministeriä tuesta Israelille -
kamppailussa kv-rikostuomioistuinta vastaan, -
samoin siitä, että hän on tuominnut -
palestiinalaishallinnon palkanmaksut juutalaisia murhanneille terroristeille.
Euroopalla on tällä hetkellä kaksi suurta haastetta: -
energiakysymys ja turvallisuussektori.
Aiomme antaa apuamme Israelia tukeville Euroopan maille.
Unkarilla on tähän asti ollut -
virallinen edustusto Jerusalemissa ja suurlähetystö Tel Avivissa.
Mikäli Unkari toteuttaa suurlähetystösiirron, -
siitä tulisi Yhdysvaltojen, Guatemalan, Kosovon ja Hondurasin ohella -
viides Jerusalemiin lähetystönsä siirtänyt maa.
Israelin ulkoministerin nelipäiväisen Euroopan-kiertueen viimeinen etappi -
oli Itävallan pääkaupunki Wien, -
missä IAEA:n johtokunta kokoontuu ensi viikolla.
Cohen alleviivasi työtapaamistensa valossa sitä, miten välttämätöntä on -
ryhtyä toimiin Iranin ydinohjelmaa vastaan, -
joka on nähtävästi ylittänyt jo kaikki mahdolliset siviilikäytön tarpeet.
Kansainvälisen atomienergiajärjestön johtokunta -
kokoontuu täällä Wienissä ensi viikolla. Nyt on aika tehdä -
kovia diplomaattisia päätöksiä Iranin ydinohjelman suhteen, -
jotta voidaan estää sodan syttyminen myöhemmin.
Tämän viestin välitin -
eurooppalaiskollegoilleni sekä Itävallan parlamentin puhemiehelle.
IAEA:n pääjohtaja Rafael Grossi toimitti eilen illalla johtokunnalle -
kaksi Iranin ydinohjelman edistymisestä kertovaa raporttia.
TV7 hankki salaiseksi luokitellut raportit itselleen -
ja perehtyi niihin huolellisesti. Ne osoittavat, että Iran on kasvattanut -
60-prosenttiseksi väkevöidyn uraanin varastoaan häiriöttä.
Sillä on koossa tarpeeksi materiaalia jo kahteen ydinkärkeen.
Lisäksi raporteista paljastuu, -
että viime maaliskuussa Iranin kanssa tehty sopimus on toteutunut vain osin.
Näin siksi, että Iran on sallinut IAEA:n asentaa vain murto-osan -
sopimuksessa sovituista valvontalaitteista.
Raporttien mukaan keskeneräiset tutkimukset -
"Fordowin rikastuslaitoksesta tammi- kuussa 2023 kerätyistä näytteistä" -
osoittavat, että uraanihiukkasten vahvuus on ollut 83,7 prosenttia.
Se ylittää Iranin IAEA:lle ilmoittaman tason.
Epäjohdonmukaisuuksista huolimatta IAEA:n raportissa sanotaan, -
että Iranin maaliskuun jälkeen antamat tiedot eivät ole ristiriidassa -
83,7-prosenttisten uraanihiukkasten alkuperää koskevan selityksen kanssa
ja että IAEA:lla ei ole asiasta muuta kysyttävää tässä vaiheessa.
IAEA:n on nyt raportoitu päättäneen uraanihiukkasia koskevan tutkinnan.
Viimeisimmän raportin sanamuoto kuitenkin osoittaa selvästi, -
että IAEA:lla ei ole tarvetta tutkia asiaa enempää "tässä vaiheessa" -
mutta että tutkimusta ei suljeta lopullisesti.
TV7 on keskustellut asiasta -
IAEA:n entisen pääjohtajan Olli Heinosen kanssa.
Heinosen mukaan tutkintaa ei ole lopetettu vielä kokonaan. Hän selitti, -
että IAEA palannee asiaan varmentaessaan -
Iranin antaman ilmoituksen todenperäisyyttä ja riittävyyttä -
tai jo aiemminkin, mikäli uutta tietoa ilmaantuu.
Hän alleviivasi varmennuksen ja arvioinnin prosessiluonteisuutta.
Yhdysvaltojen ja Iranin on raportoitu -
pääsevän mahdollisesti piankin sopimukseen Iranin ydinohjelmasta.
Asiasta tietoiset länsidiplomaatit ovat kuitenkin viestittäneet TV7:lle, -
että Yhdysvallat, Ranska, Britannia ja Saksa eivät usko -
vuoden 2015 ydinsopimuksen eli JCPOA:n olevan enää pelastettavissa.
USA:n kansallisen turvallisuus- neuvoston tiedottaja John Kirby -
kommentoi Iranin ydinohjelman rajoittamisyrityksiä -
Valkoisen talon lehdistötilaisuudessa.
JCPOA ei ole tällä hetkellä asialistalla. Emme keskity siihen nyt.
Se kuitenkin pitää yhä paikkansa, että haluamme varmistaa, -
että Iran ei saa ydinasevalmiuksia. Presidentti pitää edelleen -
diplomaattista ratkaisua parhaana vaihtoehtona.
Mutta Iran ei osallistunut neuvotteluihin vilpittömässä mielessä -
eikä sillä näytä olevan sen suuntaisia aikomuksiakaan.
Iranin sisäisten levottomuuksien sekä Iranin Venäjälle antaman tuen takia -
ydinneuvottelut eivät ole nyt asialistan kärjessä.
Erään diplomaattilähteen mukaan ainoa henkilö, joka edelleen ajaa -
ydinsopimuksen elvyttämistä, on EU:n ulkoasiainpäällikkö Josep Borrell.
Israelin pääministeri Benjamin Netanjahu, -
puolustusministeri Joav Gallant ja IDF:n esikuntapäällikkö Herzi Halevi -
osallistuivat tilannearviointiin IDF:n päämajassa Tel Avivissa -
osana Luja käsi -harjoitusta.
He saivat tietoa kaksiviikkoisen harjoituksen tähänastisista tuloksista.
Heille kerrottiin myös -
IDF:n taisteluyksikköjen valmiudesta ja suorituskyvystä -
monilla eri sektoreilla yhtä aikaa tapahtuvissa taistelutilanteissa.
Pääministeri Netanjahu totesi: "Työskentelemme yötä päivää -
suojellaksemme Israelin turvallisuutta."
"Tässä harjoituksessa, -
jossa simuloidaan erittäin laajaa hyökkäystä, -
IDF on osoittanut jälleen sen, että suorituskyvyllämme ei ole rajoja."
Kiitos seurasta.
Rukoillaan rauhaa Jerusalemille ja pelastusta Israelille.
Olen Erin Viner.
Siunattua illanjatkoa. Nähdään huomenna, jos Luoja suo.
Suomennos: Sirpa Kaukonen